Fl-aħħar sigħat fiequ 15-il persuna oħra mill-Coronavirus f'pajjiżna u feġġew 19-il każ. Il-każijiet attivi bħalissa huma 289. Sal-bieraħ, ingħataw 846,671 doża tal-vaċċin, li 28,733 minnhom kienu dożi addizzjonali. L-awtoritajiet tas-saħħa ħabbru li hemm disa' persuni pożittivi għall-Covid-19 li qed jieħdu l-kura fl-Isptar Mater Dei; li persuna minnhom tinsab fit-Taqsima għall-Kura Intensiva. Fl-aħħar sigħat, ma ġew irrappurtati l-ebda mwiet b'rabta mal-Covid-19. COVID-19 każijiet